Kære forældre i DII Langebro

Vi glæder os rigtig meget til at kunne byde nogle af jer velkommen d. 16 april. Desværre er det kun ca. halvdelen tilbyde pasning for at sikre, at vi lever op til Sundhedsstyrelsens retningslinjer. For at sikre den bedst mulige hverdag for jeres børn, har vi gjort os mange tanker om, hvordan hverdagen kan forløbe bedst muligt.

Det er vigtigt for os at pointere at I trygt kan aflevere jeres barn med vished om, at alle barn selvfølgelig vil blive trøstet med kram og omsorg. Dog vil vi selvfølgelig undgå unødig kontakt som håndtryk og highfive. Det er også vigtigt for os at nævne at overholdelse af alle retningslinjer påhviler udelukkende personalet, så børn kan være børn. I skal derfor ikke være urolige for, at jeres børn bliver påtvunget et unødigt ansvar.

Dagen vil forløbe således:

Al aflevering foregår i haven ved lågen ud mod stien. Der er udarbejdet en tidsplan for dette. Der vil blive opstillet spritbeholder, så den voksne, der tager imod jeres barn, har sprittet hænder. Det vil så vidt muligt være den samme voksen, der tager imod netop jeres barn ved lågen. Der vinkes ved lågen. Madkasse og frugt ligges en kurv. Herefter tager den voksne barnet og dennes gruppe med hen til vask af hænder og ansigt inden de går på legepladsen. Det er personalet, der tjekker barnet ind og ud.

DET ER VIGTIGT AT OVERHOLDER JERES MØDETID; DA VI ER AFHÆNINGE AF AT I KOMMER TIL TIDEN FOR AT STARTE JERES BARNS DAG BEDST MULIGT:

Herefter starter dagen. Børnene vil blive opdelt i grupper af maks. fem børn med den/de samme voksne. Disse grupper kommer til at være faste alle dage så længe det er muligt. Vi vil så vidt det er muligt, være ude hele dagen. Legepladsen deles op i zoner for at sikre, at grupperne kan holdes adskilt. For at tilbyde flere attraktive aktiviteter, komme inde-legetøjet til at indgå i ude aktiviteterne. Det vil være muligt for grupperne at skifte zone. Dog først når legetøjet er rengjort. Der vil være begrænset mulighed for at lege inde. Dette i grupper af to-tre børn ad gangen.

Vi sørger for at jeres børn vasker hænder mindst hver 2. time, og altid ved ankomst/afhentning, ved toiletbesøg/bleskift og ved måltider.

Når et barn skal på toilettet, vil der altid gå en voksen med, som sørger for at toiletbrættet sprittes af efter toiletbesøg samt at barnet vasker hænder efter anvisningerne.

Inden frokost vil alle børn vaske hænder. Personalet sørger for at børnene ikke deler. Børnene vil sidde i deres grupper og spise udenfor med 2 meters afstand mellem hvert barn.

Ved fødselsdage må der ikke tages noget med hjemmefra. Vi vil derfor sørge for uddeling af lidt lækkert.

**Afhentning:** I ringer når i står ved lågen og vi kommer ud med jeres barn.

For at ovenstående kan lykkedes er det vigtigt, at I som forældre hjælper os med følgende punkter:

-Tal grundigt med jeres barn om situationen. Forklar at der vil være mange ting, der er anderledes end det plejer, for at vi kan passe godt på hinanden.I har sikkert allerede gjort dette, men vi nævner det lige.

\_Øve grundig håndvask med jeres barn.

-Barnet **ankommer i overtøj efter vejret.**

-Legeaftaler bør primært være med børn fra barnets legegruppe i institutionen.

-Det er vigtigt at aflevere og hente til anvist tid. Begræns antallet af personer der afleverer og henter så meget som muligt.

-Hvis det er nødvendigt at give lange beskeder eller samtale med personalet henvises der til at ringe eller skrive til Christina. Dette for at undgå at for mange samles ved lågen på en gang.

-Der må ikke medbringes legetøj. Dette gælder også bamser, krammedyr mv.

-Da vi primært skal være ude, er det vigtigt med tøj til alt slags vejr og ekstra skiftetøj.

-Barnet må ikke komme i institution, hvis der er en i husstanden, der er smittet med covid-19.

-Barnet skal blive hjemme ved sygdom. Dette ved tør hoste, feber, vejrtrækningsbesvær, hovedpine, muskelømhed, ondt i halsen eller hvis barnets almene tilstand ikke er normal. Barnet skal altså kunne følge en almindelig hverdag ude. Dette gælder også milde symptomer.

-Ved pludselig opstået sygdom i institutionen, vil jeres barn komme i enerum, og der vil blive ringet hjem med det samme. Barnet må først komme i institution igen 48 timer efter de sidst har haft symptomer.

**Husk at medbringe hverdag i en passende størrelse taske til indholdet:**

-Madpakke og frugt til eftermiddagen

-Rent dynebetræk hvis I har sovebarn.

. Vi glæder os alle sammen til at vi igen kan mødes under normale omstændigheder.

Dbh

Leder og Personale